 ሂውማን ራይትስ ዎች ኤርትራ ኣብ ኣተሓሕዛ ሰብኣዊ መሰላት ምምሕያሽ ኣየርአየትን ክብል ነቒፉ እንተኾነ ግን ብወገን መንግስቲ ብወግዒ ዝቐረበሎም ክሲ ከም ዘየለን ናጻ ቤት ፍርዲ ቐሪቦም ንመሰሎም ክከላኸሉ ከም ዘይካኣሉን ገለ ቤተሰብ እሱራት ኣብቲ ኣጋጣሚ ኣነጺሮም ሚያዝያ 14 ዓመታዊ እሱራት ዝዝክሩላ መዓልቲ ምዃና ብምሕባር እቲ ኣጋጣሚ ነቶም ተሰዊሮም ከም ዘለዉ ዝገለጽዎም እሱራት ፍትሒ ንክረኽቡ ጸቕጢ ንምፍጣር ዝዓለመ ምዃኑ ኣወሃሃድቲ ናይቲ ናይ ዝኽሪ መደብ ገሊጾም ዕለት 14 ሚያዝያ 1992 ብዙሓት ኤርትራውያን ካብ ዝተፈላለየ ከተማታት ኤርትራ ብጃምላ ዝተጨውዩላ ዕለት ስለዝኾነት ኣብ ወጻኢ ዝቕመጡ ኤርትራውያን ነዛ ዕለት ምኽንያት ብምግባር ናይ ኩሎም ግዳያት ጭውያን ዘይሕጋዊ ምእሳርን ብሓፈሽኡ ከኣ ንናይ ሕልና ምዝካር ዝተዳለወ መደብ ምዃኑ ዋና ኣካያዲ ኣወሃሃዲት ሽማግለ ኣቶ ዓብዱራሕማን ሰይድ ቦሃሽም ንቢቢሲ ተዛሪቡ ንሱ ከም ዝበሎ እታ ዕለት ንዝሓለፉ 7 ዓመታት ክትዝከር ከም ዝጸንሐትን ቤተሰብ ግዳያትን ተሓለቕትን ብዛዕባ ሃለዋት እሱራት ዝፈልጥሉን ካብ ቀይዲ ዝወጽሉን መገድታት ኣብ ምንዳይን ምልዕዓልን ኩነታት ሰብኣዊ መሰላት ኣብ ኤርትራ ብሓፈሻ ንዓለም ዘፍልጥሉ ኣጋጣሚዩ እቲ ናይ ዝኽሪ መዓልቲ ኣብ ዝተፈላለዩ ሃገራት ዓለም ከም ዝበዓል ብምሕባር እቲ ስርዓት ብሕጊ ተሓታትነት ኣይክህልወኒንዩ ሰብ ስለ ዘይፈልጥ ወይ ከኣ ፈሪሑ ክሓትት ስለ ዘይክእል ስለዝብል ኣብ ምሉእ ዓለም ዝርከቡ ኤርትራውያን ኣይፋልካን እዚ ደው እንተ ዘይኣቢልካዮ ካብ ሓላፍነት ትሃድም ከይመስለካ ንሕናውን ነቶም እነፍቅሮም ኣያታትናን ኣሕዋትናን ኣሓትናን ኣይክንርስዕን ኢና ዝብል መልእኽቲዩ ዝሰድድ ይብል ኣቶ ዓብዱራሕማን ኣብቲ ኣጋጣሚ ሓንቲ ብዛዕባ ሓደ መምህር መሓመድ መራነት ዝተባህለ ካብቶም ኣብ ድሮ ናጽነት ኤርትራ ከም ዝተኣስረ ዝተነግረሉ ኤርትራዊ ዜጋ እትገልጽ ብቋንቋ ዓረብ እተጻሕፈት መጽሓፍ ተዘርጊሓ መግለጺ ስእሊ, መሓመድ መራነት ዋለዋቱ ዘይፍለጥ ሓደ ካብ ናይ ሕልና እሱራት ደራሲ ናይታ መጽሓፍ ዓብዱልፋታሕ ወደልከሊፋ እቲ ሕጂ ኣብ ክሊ ዕድመ 70 ይበጽሕዩ ዝበሎ መሓመድ መራነት ኣብ ሓምለ 1991 ካብ ከረን ከም ዝተኣሰረን ክሳብ 1997 ኣብ ኣስመራ ኣብ ካርሸሊ ተዳጒኑ ከም ዝነበረ ስድራቤቱ ከም ዝሓበርዎ ንቢቢሲ ሓቢሩ ኣብ ከረን ከሎ ናጽነት ኮይኑ ተሓጒሱ ዳርጋ ፍርቂ ዕድሚኡ ዝሰርሓሉ ነገር ተፈጺሙ ብምባል ተሓጒሱዩ ነይሩ ወሊዱዩ ኸኣ ነይሩ ሽዑ ብ91 ሽዱሽተ ቆልዑ በጺሑ ነይሩ እቲ ዝነኣሰ ዳርጋ ሰለስተ ዓመት ጌሩ ነይሩ ይብል ሰለስተ ተጋደልቲ ክልተ ኣወዳትን ሓንቲ ጓል ኣንሰተይትን ንደልየካ ኣለና ኢሎም ናብታ ኩሉ ግዜ ብግዜ መግዛእቲ ኢትዮጵያ ዝእሰረላ ዝነበረ ካርሸሊ ወሲዶሞ ዳርጋ 10 ወርሒ ኣብኡ ጌሩ ሰበይቱን ደቁን መጺኦም ክርእይዎ ኣይክሉን ወዱ ክነግረኒ እንከሎ ወጺእና ካብ ርሑቕ ክሰግዱ እንከለዉ ጥራይ ንሪኦም ኣብ ዒድ ድማ ብማዕዶ ሪኢናዮ ኢሉኒ ኣብ 1992 ድማ ምስ ካልኦት እሱራት ናብ ኣስመራ ከም ዝገዓዘን ቤተሰቡ ክርእይዎ ከም ዘይከኣሉን ሰብ መዚ እቲ ቤት ማእሰርቲ ደብዳቤ ክጽሕፉሉ ከም ዝሓበርዎም ዓብደልፋታሕ ይጠቅስ ንሱ ከም ዝብሎ በዓልቲ ቤቱ ክሳብ 1997 ኣብ ኣስመራ ብህይወት ከም ዝነበረ ኣረጋጊጻ ድሕሪኡ ግን ዝኾነ ሃለዋቱ ኣይፈለጡን ምኽንያት መእሰሪኡ እንታይ ምዃኑ ምስ ተሓተተ ድማ መንግስቲ ምኽንያት ስለዘይህብን ዘይምልስን ካብቲ መንግስቲ መልሲ ክረክብ ከም ዘይጽበዩ ዝገልጽ መግለጺ ስእሊ, ዝኽሪ መዓልቲ እሱራት ኤርትራ ኣብ ከተማ ለንደን መሓመድ መራነት ኣብ ዋዝንተት ዝተባህለት ኣብ ዞባ ዓንሰባ እትርከብ ንእሽቶ ቁሸት ዝተወልደ ኮይኑ መባእታ ትምህርቱ ክሳብ ሳልሳይ ኣብኡ ድሕሪ ምክትታል ናብ ከረን ብምኻድ ነቲ ናይ መባእታ ትምህርቱ ኣብኡ ወዲኡ ይብል ኣቶ ዓብደልፋታሕ ብድሕሪኡ ኣብቲ ናይ ዓረብ ናይ ሃይማኖት ትምህርቲ ቀጺሉ ኣብቲ እዋንቲ ድማ ብተጋድሎ ሓርነት ኤርትራ ተወዲቡ ንሰውራ ኤርትራ ንምዕዋት ይሰርሕ ብምንባሩ ብኣባላት ጸጥታ ኢትዮጵያ ተፈሊጡ ኣብ ታሕሳስ 1967 ኣብ ቀይዲ ኣትዩ ድሕሪኡ ድሕሪ ናይ ሓደ ዓመት ማእሰርቲ ናጻ ተለቒቑ ኣብቲ ናይ ሃይማኖት ቤት ምህርቲ መምህር ኮይኑ ይሰርሕ ነይሩ ንካልኣይ ግዜውን ኣብ ቤት ማእሰርቲ ኣትዩ ከረን ኣብ 1977 ብህዝባዊ ግንባር ሓራ ምስ ወጸት ካብ ቤት ማእሰርቲ ወጺኡ ካብኡ ንደሓር ከም ቃዲ ዳኛ ሸሪዓ ኮይኑ ኣብ ዝተፈላለዩ ቦታታት ኤርትራ ከም ዝሰርሐ ኣብቲ ታሪኽ ህይወቱ ዝሰነደ መጽሓፍ ሰፊሩሎ ቤተሰቡ ኣብዚ እዋንዚ ፋሕፋሕ ኣትዩዎም ከም ዘሎውን ደራሲ ናይቲ ታሪኽ የዘንቱ በዓልቲ ቤቱ ድማ ድሒራ ከም ዝሞተት ኣቶ ዓብደልርሑማን ሰይድ ንቢቢሲ ኣረጋጊጹ መግለጺ ስእሊ, ቤተሰብ ግዳያት ዝኾኑ ዳኒኤል ወልደትንሳኤ የማን ጸዳል ዮውሃንስ ማእከል ኣብቲ ኣጋጣሚ ዝተረኽበት ጸዳል ዮውሃንስ ሓፍታ ኣስቴር ዮውሃንስ ኣብ ካርሸሊ ተዳጒና ከም ዘላ ብምግላጽ ደቃ ሓቚፋ ገጾም እናራኣየት ከተዕብዮም ኣብ ዘይትኽእለሉን ነቲ ዝተቓለሰትሉ ዕላማ ክትነብሮ ዘይትኽእል እንተ ኾይና እንታይ ትርጉም ኣለዎ ክትብል ንብዓት ብዝተሓወሶ ናይ ጓሂ ስምዒት ተዛሪባ ሓዉ ንሚኒስተር ነበር ሃይለ ወልደትንሳኤ ድሩዕ እውን ብዛዕባ ማእሰርቲ ዘይፍትሓዊ ምዃኑን ናይ ፓለቲካ እሱራት ኤርትራ ምእንቲ ህዝቢ ዋጋ ከም ዝኸፈሉ ብምዝኽኻር ህዝቢ ሓቢሩ ንመሰሉ ደው ክብል ዝጽውዕ መግለጺ ሂቡ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 